ବଲିଉଡର ଜଣାଶୁଣା ଅଭିନେତ୍ରୀ ମାନଙ୍କ ମଧ୍ୟରୁ ପ୍ରୀତି ଜିଣ୍ଟା ଅନ୍ୟତମ ଅଟନ୍ତି, ସେ ଆଜି ୪୬ ବର୍ଷର ହୋଇ ଯାଇଛନ୍ତି । ତାଙ୍କ ଜନ୍ମ ୩୧ ଜାନୁଆରୀ ୧୯୭୫ ମସିହାରେ ଶିମଲାରେ ହୋଇଥିଲା । ଅନେକ ସୁପରହିଟ୍ ଚଳଚ୍ଚିତ୍ରରେ କାମ କରିଥିବା ପ୍ରୀତି ବର୍ତ୍ତମାନ ଚଳଚ୍ଚିତ୍ର ଜଗତ ଠାରୁ ଦୂରେଇ ଯାଇଛନ୍ତି । ୨୩ ବର୍ଷ ବୟସରେ ପ୍ରୀତି 'ଦିଲ୍' ଚଳଚ୍ଚିତ୍ରରୁ ବଲିଉଡରେ ପାଦ ରଖିଥିଲେ । ପ୍ରୀତିଙ୍କର ଗଣନା ସେହି ଅଭିନେତ୍ରୀ ମାନଙ୍କ ମଧ୍ୟରେ ହୋଇଥାଏ, ଯେଉଁମାନେ କାହାକୁ ନ ଡରି ନିଜ କଥାକୁ ଖୋଲାଖୋଲି ଭାବରେ ଉପସ୍ଥାପନ କରିଥାନ୍ତି । ୨୦୦୧ ମସିହାରେ ସେ ଅଣ୍ଡରୱାର୍ଲଡ଼ ବିରୁଦ୍ଧରେ କୋର୍ଟରେ ପ୍ରମାଣ ଦେଇଥିଲେ । ଆପଣଙ୍କୁ କହିରଖୁଛୁ ଯେ, ଏହି ଅଂଶ 'ଚୋରି ଚୋରି ଚୁପକେ ଚୁପକେ' ଚଳଚ୍ଚିତ୍ର ସହ ଜଡିତ ହୋଇଛି । ଏହି ଚଳଚ୍ଚିତ୍ରରେ ପ୍ରୀତିଙ୍କ ସହ ସଲମାନ୍ ଖାନ୍ ଏବଂ ରାନୀ ମୁଖାର୍ଜୀ ମୁଖ୍ୟ ଭୂମିକାରେ ଅଭିନୟ କରିଥିଲେ ।
ବାସ୍ତବରେ ସେହି ସମୟରେ ଏହି କଥାର ଅତ୍ୟନ୍ତ ଚର୍ଚ୍ଚା ଥିଲା ଯେ, ଚଳଚ୍ଚିତ୍ରରେ ଅଣ୍ଡରୱାର୍ଲଡ଼ ଡ଼ନ୍ ଛୋଟା ଶକିଲଙ୍କର ଟଙ୍କା ଲାଗିଥିଲା । କିନ୍ତୁ କାଗଜପତ୍ରରେ ଫାଇନାନ୍ସରଙ୍କ ନାମ ସ୍ଥାନରେ ମୁମ୍ବାଇର ହୀରା ବ୍ୟବସାୟୀ ଭରତ ଶାହାଙ୍କର ନାମ ଲେଖା ହୋଇଥିଲା । ଏହି ମାମଲାରେ ପୋଲିସ୍ ଭରତ ଶାହାଙ୍କୁ ଗିରଫ୍ ମଧ୍ୟ କରିଥିଲା । ଏପର୍ଯ୍ୟନ୍ତ କି ଅବାସ ମସ୍ତାନଙ୍କ ନିର୍ଦେଶନାରେ ନିର୍ମିତ ଏହି ଚଳଚ୍ଚିତ୍ରର ସମସ୍ତ ପ୍ରିଣ୍ଟ ମଧ୍ୟ ସିଲ୍ କରିଦିଆଯାଇଥିଲା । ତେବେ ବର୍ତ୍ତମାନ ପୋଲିସକୁ ପ୍ରମାଣର ଆବଶ୍ୟକତା ଥିଲା ।
ବଲିଉଡର ମହାନ ସଲମାନ୍ ଖାନ୍, ଶାହାରୁଖ ଖାନ୍, ରାନୀ ମୁଖାର୍ଜୀଙ୍କ ସମେତ ଅନେକ କଳାକାର ପୋଲିସରେ ଅଭିଯୋଗ କରି ସାରିଛନ୍ତି କି ସେମାନଙ୍କୁ ଅଣ୍ଡରୱାର୍ଲଡ଼ରୁ ଧମକ୍ ମିଳୁଛି କିନ୍ତୁ ଭୟଭୀତ ହୋଇ କୋର୍ଟକୁ ପ୍ରମାଣ ଦେବାପାଇଁ କେହି ପହଞ୍ଚିନଥିଲେ ।
ଏଭଳି ପରିସ୍ଥିତିରେ ପ୍ରୀତି ଜିଣ୍ଟା ଏକୁଟିଆ ଏଭଳି ଏକ ଅଭିନେତ୍ରୀ ଥିଲେ, ଯିଏକି କୋର୍ଟରେ ଛିଡା ହୋଇ କହିଥିଲେ କି ତାଙ୍କୁ ଅଣ୍ଡରୱାର୍ଲଡ଼ରୁ ଧମକ୍ ମିଳୁଥିଲା । ସେ କୋର୍ଟରେ କହିଥିଲେ ଯେ, ଚଳଚ୍ଚିତ୍ରର ଶୁଟିଂ ସମୟରେ ତାଙ୍କ ନିକଟକୁ ଜଣେ ବ୍ୟକ୍ତିଙ୍କର ଧମକପୂର୍ଣ୍ଣ ଫୋନ୍ ଆସିଥିଲା । ସେ କହିଥିଲେ ଯେ, ମୁଁ ଭାଇଙ୍କର ଲୋକ ରଜକ କହୁଛି ଏବଂ ମୋତେ ୫୦ ଲକ୍ଷର ଆବଶ୍ୟକତା ରହିଛି । ଧମକ୍ ଦେଉଥିବା ବ୍ୟକ୍ତି ପ୍ରୀତିଙ୍କୁ କହିଥିଲେ ଯେ, ଯଦି ତାଙ୍କୁ ଟଙ୍କା ନ ଦିଆଯାଏ ତେବେ ପରିଣାମ ଅତ୍ୟନ୍ତ ଖରାପ ହେବ ।
ପ୍ରୀତି କୋର୍ଟରେ କହିଥିଲେ ଯେ, ସେ ଅତ୍ୟନ୍ତ ଡରି ଯାଇଥିଲେ ଏବଂ ଚିନ୍ତିତ ମଧ୍ୟ ହୋଇ ଯାଇଥିଲେ । ସେହି ସମୟରେ ସେ ଚଳଚ୍ଚିତ୍ରର ପ୍ରଯୋଜକ ନଜିମ୍ ରିଜଭିଙ୍କ ସହ କଥା ହୋଇଥିଲେ । ପ୍ରଯୋଜକ ପ୍ରୀତିଙ୍କୁ ଚିନ୍ତା ନ କରିବାକୁ କହିଥିଲେ । ସବୁକିଛି ଠିକ୍ ହୋଇଯିବ । ପ୍ରୀତି ଆହୁରିମଧ୍ୟ କହିଥିଲେ ଯେ, ସେ ଚଳଚ୍ଚିତ୍ର ଅଣ୍ଡରୱାର୍ଲଡ଼ ଚାପରେ ସ୍ବୀକାର କରିନଥିଲେ ବରଂ ଏଥିପାଇଁ ତାଙ୍କୁ ଦରମା ଆକାରରେ ୨୫ ଲକ୍ଷ ଟଙ୍କା ମିଳିଥିଲା ।
ଆପଣଙ୍କୁ କହିରଖୁଛୁ ଯେ, ପ୍ରୀତି ନିଜ କ୍ୟାରିଅରରେ ଆରମ୍ଭ ଚଳଚ୍ଚିତ୍ରରୁ ନୁହେଁ ବରଂ ବିଜ୍ଞାପନ ମାଧ୍ୟମରେ କରିଥିଲେ । ୧୯୯୬ ମସିହାରେ ଜଣେ ବନ୍ଧୁଙ୍କର ଜନ୍ମଦିନ ପାର୍ଟି ସମୟରେ ପ୍ରୀତିଙ୍କର ସାକ୍ଷାତ ଜଣେ ନିର୍ଦ୍ଦେଶକଙ୍କ ସହ ହୋଇଥିଲା । ତାଙ୍କୁ ପ୍ରଥମ ବିଜ୍ଞାପନ ଏକ ଚକୋଲେଟ ବ୍ରାଣ୍ଡର ମିଳିଥିଲା । ପରେ ସେ ଏକ ସାବୁନ୍ ବିଜ୍ଞାପନରେ ଦେଖା ଦେଇଥିଲେ ।
୧୯୯୭ ମସିହାରେ ପ୍ରୀତି ତାଙ୍କର ଜଣେ ବନ୍ଧୁଙ୍କ ସହ ଅଡିସନ୍ ପାଇଁ ଯାଇଥିଲେ, ତାଙ୍କ ସାକ୍ଷାତ ନିର୍ଦ୍ଦେଶକ ଶେଖର କପୁରଙ୍କ ସହ ହୋଇଥିଲା । ସେ ପ୍ରୀତିଙ୍କୁ ତାଙ୍କ ଚଳଚ୍ଚିତ୍ର 'ତାରା ରମ୍ ପମ୍' ପାଇଁ ସ୍ବାକ୍ଷର କରାଇଥିଲେ । ତେବେ ହ୍ରିତିକ ରୋଶନଙ୍କ ସହ ନିର୍ମିତ ହେବାକୁ ଥିବା ଏହି ଚଳଚ୍ଚିତ୍ର ପରେ କୌଣସି କାରଣରୁ ବନ୍ଦ ହୋଇଗଲା । ଏହାପରେ ପ୍ରୀତି କୁନ୍ଦନ ଶାହାଙ୍କ ଚଳଚ୍ଚିତ୍ର 'କ୍ୟା କେହେନା' (୨୦୦୦) ସ୍ବାକ୍ଷର କରିଥିଲେ । କିନ୍ତୁ ଏହା ପୂର୍ବରୁ ନିର୍ଦେଶକ ମଣି ରତ୍ନମଙ୍କ ଚଳଚ୍ଚିତ୍ର 'ଦିଲ୍' ସେ (୧୯୯୮)ରେ ରିଲିଜ ହୋଇଗଲା ।
ବୋଧହୁଏ ବହୁତ କମ୍ ଲୋକ ଜାଣିଥିବେ ଯେ, ପ୍ରୀତି ୧୩ ବର୍ଷର ଥିବା ସମୟରେ ଏକ କାର ଦୁର୍ଘଟଣାରେ ନିଜ ପିତା ଦୁର୍ଗାନନ୍ଦ ଜିଣ୍ଟାଙ୍କୁ ହରାଇ ଦେଇଥିଲେ । ଏହି ଦୁର୍ଘଟଣା ପରେ ତାଙ୍କ ମାତା ନୀଳପ୍ରଭା ମଧ୍ୟ ଦୁଇବର୍ଷ ପର୍ଯ୍ୟନ୍ତ ଶଯ୍ୟାଶାୟୀ ହୋଇଥିଲେ । ପ୍ରୀତିଙ୍କର ଦୁଇ ଭାଇ ଦୀପାଙ୍କର ଏବଂ ମନୀଷ ଅଛନ୍ତି ।
ପ୍ରୀତି ପ୍ରାରମ୍ଭିକ ସ୍କୁଲିଂ ଶିମଲାର 'କନଭେଣ୍ଟ ଅଫ୍ ଜିସସ୍ ଏଣ୍ଡ ମେରୀ' ସ୍କୁଲରୁ କରିଥିଲେ । ପରେ ସେ 'ଦ ଲରୀନ୍ସ' ସ୍କୁଲରେ ଯୋଗ ଦେଇଥିଲେ ଏବଂ କଲେଜର ପାଠପଢା ଶିମଲାର 'ସେଣ୍ଟ ବେଡେସ' କଲେଜରୁ ପୁରା କରିଥିଲେ । ପ୍ରୀତି 'କ୍ରିମିନାଲ୍ ସାଇକୋଲୋଜି'ରୁ ପୋଷ୍ଟ ଗ୍ରାଜୁଏସନ୍ କରିଛନ୍ତି ।
ପ୍ରୀତି ନିଜ ଠାରୁ ୧୦ ବର୍ଷର ଛୋଟ ବିଦେଶୀ ବ୍ୟବସାୟୀ ଗୁନଇନଫଙ୍କୁ ୨୦୧୬ ମସିହାରେ ଲୁଚିକରି ବିବାହ କରିଥିଲେ । ସେ ୨୯ ଫେବୃଆରୀରେ ଲସ୍ ଏଞ୍ଜେଲସରେ ଏକ ବେସରକାରୀ ସେରୀମନୀରେ ବିବାହ କରିଥିଲେ । ଲସ୍ ଏଞ୍ଜେଲସରେ ବିବାହ ପରେ ପ୍ରୀତି ମୁମ୍ବାଇରେ ବଲିଉଡ୍ କଳାକାର ମାନଙ୍କ ପାଇଁ ଗ୍ରାଣ୍ଡ ରିସେପସନ୍ ମଧ୍ୟ ଦେଇଥିଲେ ।
ପ୍ରୀତି ଜିଣ୍ଟା ପ୍ରାୟତଃ ୨୩ ବର୍ଷ ବୟସରେ ଚଳଚ୍ଚିତ୍ର 'ଦିଲ ସେ'ରୁ ଅଭିନୟ ଜଗତରେ ପାଦ ରଖିଥିଲେ । ପ୍ରୀତି ତେଲୁଗୁ, ପଞ୍ଜାବୀ, ପଞ୍ଜାବୀ ଏବଂ ଇଂରାଜୀ ଚଳଚ୍ଚିତ୍ରରେ ମଧ୍ୟ କାମ କରିଛନ୍ତି । ପ୍ରୀତି ଜିଣ୍ଟାଙ୍କର ଆଇପିଏଲ ଟିମ୍ ମଧ୍ୟ ରହିଛି, ଯାହାର ନାମ କିଙ୍ଗସ୍ ଇଲେଭେନ୍ ପଞ୍ଜାବ ଅଟେ ।
